Številka: 410-299/2017

Datum: 17. 9. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi spremembe Načrta razvojnega programa (NRP) »Ureditev kolesarskih povezav v naselju Ptuj – odsek 1«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi spremembe Načrta razvojnega programa (NRP) »Ureditev kolesarskih povezav v naselju Ptuj – odsek 1«.

Miran SENČAR,

župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) za projekt »Ureditev kolesarskih povezav v naselju Ptuj – odsek 1«

PREDLOG

September 2018

Na podlagi prvega odstavka 8. člena Odloka o proračunu Mestne občine Ptuj za leto 2018 (Uradni vestnik Mestne občine Ptuj, št. 19/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI SPREMEBE NAČRTA RAZVOJNEGA PROGRAMA (NRP)**

**»UREDITEV KOLESARSKIH POVEZAV V NASELJU PTUJ – ODSEK 1«**

**1.**

Mestna občina Ptuj potrjuje spremenjen Načrt razvojnega programa (NRP) za projekt »Ureditev kolesarskih povezav v naselju Ptuj – odsek 1«.

**2.**

Finančna sredstva za sofinanciranje projekta bo Mestna občina Ptuj zagotovila iz Evropskega sklada za regionalni razvoj, Ministrstva za infrastrukturo in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-299/2017

Datum:

**Obrazložitev:**

Investitorka Mestna občina Ptuj se je v mesecu novembru 2017 s projektom »**Ureditev kolesarskih povezav v naselju Ptuj - Odsek 1«** prijavila na I. fazo povabila (na posredniški organ ZMOS) za predložitev vlog za sofinanciranje operacij trajnostne mobilnosti z mehanizmom CTN, prednostne naložbe 4.4 *»Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi«* in maja 2018 na II. fazo povabila (na posredniški organ Ministrstvo za infrastrukturo).

Novelacija dokumenta identifikacije investicijskega projekta »Ureditev kolesarskih povezav v naselju Ptuj – odsek 1« (N2 DIIP) je potrebna zaradi spremembe poteka del in možnosti financiranja Mestne občine Ptuj, saj se predvideva zaključek del maja 2019 in s tem finančne obveznosti zapadejo v leto 2019.

Prav tako je prišlo do manjših vsebinskih sprememb projekta vezanih na dopolnitve s strani posredniškega organa Ministrstva za infrastrukturo za vlogo »Ureditev kolesarskih povezav v naselju Ptuj-odsek 1«. Ključne dopolnitve se nanašajo na optimalnejše rešitve pri vzpostavljanju kolesarske povezave, ki je čim boljša za kolesarje. Zaradi tega je bila potrebna tudi manjša sprememba projektne dokumentacije (PZI).

Skladno s 6. členom Uredbe o enotni metodologiji za pripravo in obravnavo investicijske dokumentacije na področju javnih financ je za takšne spremembe potrebno pripraviti novelacijo investicijskega dokumenta.

Mestna občina Ptuj v sklopu projekta Ureditev kolesarskih povezav v naselju Ptuj - odsek 1 načrtuje ureditev optimalne kolesarske povezave in vzpostavitev sistema za izposojo koles ob urejeni kolesarski povezavi. Optimalna kolesarska povezava je načrtovana tako, da zagotavlja varno infrastrukturo, predvsem pa dobro povezanost ključnih izhodišč in ciljev potovanj, ki generirajo prometne tokove. Kolesarska povezava je zagotovljena v obe smeri, od izhodišča k cilju. Optimalna kolesarska povezava ni toliko hitrejša, a je najboljša in logična ter varna, udobna z vidika zagotavljanja dnevne mobilnosti za občane.

Kolesarska povezava v skupni dolžini 2543 m poteka na trasi :

1. Zadružni trg – Mestna hiša

2. Mestna hiša – Rimska peč

3. Gimnazija Ptuj – Splošna bolnišnica Ptuj

Predvidene lokacije postaj za izposojo koles (postaja bo imela osem priklopnih mest s petimi kolesi):

1. Zadružni trg (na parkirišču P&R)
2. Mestni trg (pri Mestni hiši)
3. Kraigherjeva ulica (pri Rimski peči)
4. Potrčeva cesta (pri Splošni bolnišnici Ptuj)

**Viri financiranja projekta**

|  |  |  |  |  |  |
| --- | --- | --- | --- | --- | --- |
| **VIRI FINANCIRANJA** | | **2018** | **2019** | **Skupaj** | **Delež** |
| 1 | MESTNA OBČINA PTUJ | 254.653,77 | -114.725,04 | 139.928,73 | 34,43 |
| 2 | EU - ESRR | 0,00 | 213.224,72 | 213.224,72 | 52,46 |
| 3 | Ministrstvo za infrastrukturo (MZI) | 0,00 | 53.306,19 | 53.306,19 | 13,11 |
| **4** | **SKUPAJ** | **254.653,77** | **151.805,87** | **406.459,64** | **100,00** |

Naložbo sofinancirata Evropska unija iz Evropskega sklada za regionalni razvoj in Republika Slovenija – Ministrstvo za infrastrukturo v višini 80% upravičenih stroškov investicije, kar znaša skupaj 266.530,91 EUR. Mestna občina Ptuj v letu 2018 pokriva sofinancerski del sredstev EU-ESRR in MZI, ki se povrnejo v letu 2019. Ker je ta del v letu 2019 višji od lastnega vložka Mestne občine Ptuj za leto 2019, je v letu 2019 negativen predznak pri lastnih sredstvih Mestne občine Ptuj. Sredstva za izvedbo projekta so zagotovljena na proračunski postavki 6561 **Ureditev kolesarskih povezav v naselju Ptuj – odsek 1**.

Odlok o proračunu Mestne občine Ptuj za leto 2018 v prvem odstavku 8. člena določa, da lahko župan spreminja vrednost projektov v načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet. V projektu se spreminja skupna vrednost projekta in viri financiranja.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Elena Zupanc

**Miran SENČAR,**

**župan Mestne občine Ptuj**